અમદાવાદમાં ભારે વરસાદ બાદ શહેરાના લગભગ 60 જેટલા સ્થળો પાણીમાં ગરકાવ થઇ ગયા હતા. અનેક જગ્યાએ બોટ દ્વારા લોકોને બચાવવામાં આવ્યા હતા. ત્યારે અમદાવાદના પાણીમાં ગરકાવ થયેલા સ્થળોની મુખ્યમંત્રી વિજયરૂપાણીએ આજે બોટ દ્વારા મુલાકાત લીધી હતી. અને સાથે જ તેમણે અધિકારીઓ અને અમદાવાદના મેયર સાથે સ્થિતિની જાણકારી મેળવી હતી. સીએમ રૂપાણીએ નિકોલ અને મુઠીયા ગામની મુલાકાત લઇને લોકો જોડે વાતચીત પણ કરી હતી.